Bumero

thumb|right|Naskiĝkvanto en Usono inter jaroj 1909 kaj 2008, en naskoj po 1000 civitanoj. La bumera generacio estas markita ruĝe. Oni povas vidi, ke nur en la komenco de la 20-a jarcento naskiĝkvanto estis pli granda ol dum "Baby Boom", sed tiam ankaŭ la infana mortracio estis pli granda.
**Bumero** (de la angla *boomer*) estas termino de moderna interreta slango signifanta en ĝenerala senco oldulon.

Originale en la angla la vorto *boomer* signifis apartan demografian kategorion: homojn (striktasence nur usonanojn kaj uesteŭropanojn) kiuj naskiĝis inter jaroj 1946 kaj 1964, kiam en Usono kaj Uesta Eŭropo okazis tiel nomata "Beba haŭso" (angle *Baby boom*). En tiu ĉi periodo post la Dua mondmilito, kaj antaŭ kaj dum la milito en Vjetnamio la loĝantaro de la "Unua mondo" atingis materian kaj financan stabilon. Homoj tie ne plu malsatis kaj ne plu mankis materiajn ecojn, havis tre altajn salajrojn relative al prezo de vivo kaj povis facile pagi por medikaj kaj kuracaj servoj. Do ili povis naski na tiom da beboj kiom ili volis sen timo ke la infanoj ne travivos pro malsano aŭ malsato. Samtempe, ankoraŭ ne ekzistis en kulturo ideoj ke oni konscie limigu grandon de sia idaro por eviti troigon de loĝantaro aŭ pro iuj aliaj personaj, ideologiaj aŭ ekologiaj konsideroj (tiaj ideoj amase aperis nur en la generacioj, naskitaj en la 1970-aj aŭ 1980-aj jaroj). Rezulte, naskiĝkvanto de la **bumera** generacio estis multe pli granda ol tiu de antaŭa aŭ posta generacio, tiel aperigante la terminon "Beba haŭso".

thumb|right|T-ĉemizo kun "OK Boomer"-memeo. Tie ĉi la frazo "Bone, bumero" estas sekvata per minuskula aldonaĵo "Havu teruran tagon".
La vorto *boomer* renaskiĝis en interreta kulturo kaj eniris aliajn lingvojn krom la angla post apero de memeo "OK Boomer" en anglalingva interreto. Tiu ĉi frazo (laŭlitere **"Bone, bumero"**) estas uzata kiel malafabla forsendigo por pli maljuna kunparolanto. Ĝi transdonas mesaĝon "vi estas olda, do viaj pensoj kaj ideoj estas malnovaj, eksmodaj kaj ne plu validaj, kaj via opinio ne gravas, do mi diru al vi 'bone' kaj ignoru ĉiuj viaj oldulaj babilaĉoj". Oni uzas tiun ĉi frazon ne nur por homoj de **bumera** generacio, sed por ĉiu ajn pli olda homo kiun oni volas silentigi. Sekve, la vorto **bumero** mem ekuziĝis, aparte en Esperanto, en la senco de "maljunulo", "olda furzulo", senutila olda homo kun oldaj pensoj, kaj la adjektivon **bumera** oni uzas por marki aferojn, precipe pensojn kaj ideojn, kiujn oni trovas malnovaj kaj eksdatigitaj.

## Zumeroj

Iam krom vorto **bumero** oni uzas ankaŭ vorton **zumero** (de angla *zoomer*). La vorto *zoomer* en la angla signifas membron de *"Generation Z"*, la generacio de homoj naskitaj post la mez-1990-aj jaroj. Tamen, same kiel kun la vorto **bumero**, **zumero** oni nomas ne nepre membrojn de aparta generacio, sed simple pli junan homon kiu supozeble ankoraŭ ne havas necesan sperton aŭ scion por adekvate pridiskuti la aferon pri kiu temas, kaj **zumeraj** nomiĝas ideoj kaj opinioj, kiuj tro naivas kaj supozeble montras mankon de scio pri reala vivo. Plej ofte en konflikto de generacioj nur vortoj **bumero** kaj **zumero** uziĝas, kvankam inter *"Baby boom"* kaj *"Generation Z"* estis almenaŭ du aliaj distingaj generacioj: *"Generation X"* (*iksuloj*) kaj *"Millenials"* (*mileniuloj*). Mileniuloj havas siajn proprajn memeojn kaj diskurson, pli rilatan al politikaj kaj sociaj problemoj ol al generacia konflikto.
Kategorio:Interreta slango
Kategorio:Memeoj
Kategorio:Anglismoj